Barak Obama Efiopiyaga tashrif buyuradi

AQSh prezidenti Barak Obama Keniyadan so‘ng 26 iyul kuni Efiopiyaga yo‘l oladi. “Echo.msk.ru” xabariga ko‘ra, Efiopiyada Afrika Ittifoqining bosh qarorgohi joylashgan.

AQSh hukumati Afrika iqtisodiyotining rivoji uchun umumiy hisobda 1 milliard dollar ajratishni rejalashtirmoqda. Obamaning fikricha, Afrika iqtisodiyoti hozirgi vaqtda “marshda turgan sportchi kabidir”.
Obamaning so‘zlariga ko‘ra, Afrika jahonning eng tez rivojlanayotgan mintaqalaridan biri, bu yerda odamlar qashshoqlikni tark etmoqda. AQSh investitsiyalarining yarmi o‘z biznesini boshlashga qiynaladigan ayollar va yoshlarni qo‘llab-quvvatlashga yo‘naltiriladi.
Ma’lumot uchun, Barak Obama AQSh prezidenti sifatida to‘rtinchi marta Afrikaga tashrif buyurdi.